અમદાવાદ: મ્યુનિ. કોર્પોરેશન સંચાલિત શાળાઓમાં ભણતાં બાળકો પૈકી દૂરના વિસ્તારનાં બાળકોને શાળા સુધી લાવવા-લઇ જવા સર્વ શિક્ષા અભિયાનની ગ્રાંટ હેઠળ વાહનોની વ્યવસ્થા કરાઇ છે. ખાનગી કોન્ટ્રાક્ટરો સંચાલિત આ વાહનોનો ઉપયોગ આવાં બાળકો માટે કરાય છે, પરંતુ વિંઝોલ મ્યુનિ. કોર્પોરેશન શાળાનાં ૧પ૦ બાળકો અઠવાડિયાથી ટ્રાન્સપોર્ટ સેવા બંધ થવાથી શિક્ષણથી વંચિત થયાં છે. દરમ્યાન આ મામલે સ્થાનિક કોર્પોરેટર દ્વારા આજે બપોરે શાળાના આચાર્ય સમક્ષ ઉગ્ર રજૂઆત કરાઇ હતી.